=== Stiftelsen ===
I begyndelsen af 1961 inviterede DMK til dannelse af en egentlig sammenslutning for alle danske modeljernbane- og jernbaneinteresserede. Sammenslutningen skulle fungere som bindeled mellem dem, repræsentere dem i MOROP og afholde fælles arrangementer. Både modeljernbaneklubber og enkeltpersoner kunne blive medlemmer.<ref>''Jernbaneklub og sammenslutning af danske modeljernbaneklubber'', [https://www.jernbanearkivalier.dk/tidsskrifter/Modelbane-nyt/1961/Modelbanenyt-1961-nr-1.pdf Modelbane-nyt] 1/1961, s. 23.</ref> Stiftelsen fandt sted 9. april 1961 på Ungdomsborgen (Hotel Lillevang<ref>[https://hotel-lillevang.dk/info/historie/ ''Hotel Lillevangs historie''], Hotel Lillevang. Besøgt 10. juni 1961.</ref>) i [[Slagelse]] i forbindelse med Slagelse Model Jernbane Klubs 15 års jubilæum, hvor mange klubber i forvejen var repræsenteret. Der deltog ti modeljernbaneklubber samt den tidligere på året stiftede [[Dansk Jernbane-Klub]]. Da man ønskede, at fremtidige jernbaneklubber også skulle være med i sammenslutningen, var der en del diskussion om navnet. Man endte med ''Sammenslutningen af Danske Modeljernbaneklubber og Jernbanevenner'' (SDMJK & JV).<ref>''Løst og fast'', [https://www.jernbanearkivalier.dk/tidsskrifter/Modelbane-nyt/1961/Modelbanenyt-1961-nr-3.pdf Modelbane-nyt 3/1963], s. 59.</ref><ref name="40 år 5">''1961 - DMJU 40 år - 2001'', hæfte udgivet ved DMJU-udstillingen i november 2001, s. 5.</ref> Jernbaneklubberne syntes imidlertid, at sammenslutningen alligevel ikke var noget for dem. I december 1961 blev sammenslutningens navn derfor ændret til det stadig benyttede ''Dansk Model Jernbane Union'' (DMJU).<ref name="40 år 5" />
Historie Foreninger Organisationer